Лондондики уйғур паалийәтчиләрдин рәһимә мәһмут бу мәсилә һәққидә сөз қилди. У нөвәттә уйғур дияридики сиясий бастуруш һазир алиқачан системилиқ түс алған қирғинчилиққа айлинип болған әһвалда уйғурлар өзлири билән охшаш ислам етиқадиға әгишидиған, өзлиригә һәмдәм болиду, дәп үмид қилип кәлгән түркий тиллиқ оттура асия дөләтлири болсун яки оттура шәрқтики ислам әллири болсун уларниң бирдәк уйғурларға әмәс, бәлки хитай һөкүмитигә һәмдәм болуватқанлиқини, шундақла хитай һөкүмитиниң тәлипигә бинаән шу җайларға қечип барған уйғур мусапирлирини йошурунчә хитайға өткүзүп бериватқанлиқини баян қилип өтти. Шуниңдәк хитай һөкүмитиниң мусулманлар дунясиға қаритилған иқтисадий җәһәттики контроллуқиниң буниңдики һәл қилғуч роли һәмдә буниңға йошурунған иқтисадий ярдәм ниң һәммини һәл қилғучи баш амил болуватқанлиқини тәкитлиди. Җүмлдин әйни вақитта 5-июл үрүмчи қирғинчилиқи ни ашкара һалда қирғинчилиқ дәп җакарлиған түркийә һөкүмитиниңму әмдиликтә хитай һөкүмитиниң иқтисадий козири сәвәбидин уйғурлар мәсилиисидә сүкүтни таллашқа майил болуватқанлиқини көрситип өтти.